recursal/SuperWikiNEXT-32B huggingface dataset:
Οι **Όμοιοι** ήταν αρειανική ομάδα που δίδασκε ότι ο Υιός Ιησούς Χριστός είναι *όμοιος* με τον Πατέρα[1], απορρίπτοντας την έννοια του *ομοούσιου* που υποστήριζαν οι Ορθόδοξοι, αλλά και του *ομοιούσιου* που υποστήριζαν οι Ομοιουσιανοί[2].

Οι Όμοιοι επιχείρησαν να γεφυρώσουν το χάσμα ανάμεσα στους μετριοπαθείς Ομοιουσιανούς και στους ριζοσπάστες Ανόμοιους[3], χρησιμοποιόντας την ευρύτερη και πιο ασαφή έννοια της *ομοιότητας* στο χριστολογικό ζήτημα. Ηγετική μορφή τους ήταν ο Ακάκιος Καισαρείας[1][3]

Υποσημειώσεις
-------------

1. 1 2  Γεώργιος Χατζηαντωνίου, *Η Εκκλησία του Χριστού: Τα Πρώτα Εξακόσια Χρόνια*, Εκδόσεις «Ο Λόγος», 1993, σελ. 248.
2. ↑  Βασίλειος Στεφανίδης, *Εκκλησιαστική Ιστορία*, Εκδόσεις Παπαδημητρίου, 1959, σελ. 195.
3. 1 2  Δημήτριος Ν. Μόσχος, *Συνοπτική Ιστορία του Χριστιανισμού, Τόμος Α', Η Πρώτη Χιλιετία*, Εκδόσεις Αρμός, 2017, σελ. 120-123.
Το "**Mutant**" είναι το δεύτερο στούντιο άλμπουμ της παραγωγού της ηλεκτρονικής μουσικής, Alejandra Ghersi με το ψευδώνυμο Arca, γνωστή για τις συνεργασίες της με τη Björk, τον Kanye West και την FKA twigs. Κυκλοφόρησε στις 20 Νοεμβρίου του 2015 από τη Mute. Το εξώφυλλο σχεδιάστηκε από τον Jesse Kanda, ο οποίος σκηνοθέτησε και το βίντεο κλιπ για το κομμάτι "*Front Load*". Το βίντεο κλιπ προκάλεσε αντιδράσεις καθώς περιείχε κοντινές λήψεις των γεννητικών οργάνων της καλλιτέχνιδας. Βίντεο κλιπ κυκλοφόρησαν και για τα κομμάτια "*ΕΝ*" και "*Vanity*", σκηνοθετημένα και τα δύο από την ίδια, με το δεύτερο να έχει σκηνοθετηθεί σε συνεργασία με τον Daniel Sannwald.

Κομμάτια
--------

Όλη η σύνθεση και στίχοι των τραγουδιών είναι από Alejandra Ghersi. 

| Αρ. | Tίτλος | Διάρκεια |
| --- | --- | --- |
| 1. | "Alive"   | 3:56 |
| 2. | "Mutant"   | 7:27 |
| 3. | "Vanity"   | 4:16 |
| 4. | "Sinner"   | 3:35 |
| 5. | "Anger"   | 2:00 |
| 6. | "Sever"   | 2:13 |
| 7. | "Beacon"   | 0:48 |
| 8. | "Snakes"   | 4:50 |
| 9. | "Else"   | 2:30 |
| 10. | "Umbilical"   | 2:09 |
| 11. | "Hymn"   | 1:57 |
| 12. | "Front Load"   | 2:44 |
| 13. | "Gratitud"   | 3:44 |
| 14. | "EN"   | 3:05 |
| 15. | "Siren Interlude"   | 0:43 |
| 16. | "Extent"   | 2:34 |
| 17. | "Enveloped"   | 2:22 |
| 18. | "Faggot"   | 3:10 |
| 19. | "Soichiro"   | 4:35 |
| 20. | "Peonies"   | 3:29 |
| 21. | "Ashland (Επιπλέον κομμάτι στην ιαπωνική έκδοση)"   | 5:07 |

Συντελεστές
-----------

* Songs by: Alejandra Ghersi
* Art by: Jesse Kanda

Παραπομπές
----------

1. ↑
2. ↑
3. ↑
4. ↑
5. ↑
6. ↑
7. ↑
8. ↑
9. ↑
10. ↑
11. ↑
12. ↑
13. ↑
Η **STK Emergent** είναι ρουμανική επενδυτική εταιρεία, με έδρα την Κλουζ-Ναπόκα, της οποίας διαχειριστής είναι η εταιρεία *STK Financial*.
Ιδρύθηκε το 2006, από τον Νικολάε Πάσκου, εκ των οικονομικών αναλυτών της εταιρείας οικονομικών επενδύσεων SSIF Broker Cluj.
Η STK Emergent εισήχθη στο Χρηματιστήριο του Βουκουρεστίου στις19 Φεβρουαρίου 2008.

Κατά το δεύτερο εξάμηνο του 2007, η επενδυτική εταιρεία σημείωσε κέρδη της τάξεως των 4 εκατομμυρίων ευρώ.

Παραπομπές
----------

1. 1 2  (Ρουμανικά) Robu, Răzvan. «Fondul STK se joaca cu actiunea mica». *gazetadecluj.ro*. Αρχειοθετήθηκε από το πρωτότυπο στις 23 Ιουνίου 2010. Ανακτήθηκε στις 20 Ιουλίου 2010.
2. ↑  (Ρουμανικά) «STK Emergent a cumparat 7% din Bermas Suceava». *zf.ro*. 25 Ιουλίου 2007. Ανακτήθηκε στις 21 Ιουλίου 2010.
3. 1 2  (Ρουμανικά) «STK Emergent, primul fond de investitii listat la Bursa de Valori». *dailybusiness.ro*. 8 Φεβρουαρίου 2008. Ανακτήθηκε στις 20 Ιουλίου 2010.

Εξωτερικοί Σύνδεσμοι
--------------------

* (Ρουμανικά) Επίσημος ιστότοπος
Οι **Αδέρες** είναι χαμηλή οροσειρά που καταλαμβάνει το νοτιοανατολικότερο τμήμα της χερσονήσου της Αργολίδας. Η οροσειρά εκτείνεται κατά μήκος της Τροιζηνίας με κατεύθυνση από τα βορειοδυτικά προς τα νοτιοανατολικά όπου καταλήγει στο ακρωτήριο Σκύλλαιο. Περιβάλλεται από το όρος Δίδυμο στα βορειοδυτικά, την πεδιάδα της Τροιζήνας στα βόρεια και τα χαμηλότερα υψώματα της Ερμιονίδας στα νότια και δυτικά. Το μέγιστο υψόμετρό της είναι 721 μέτρα.

Στην αρχαιότητα ονομαζόταν Φορβάντιο όρος.

Αξιόλογες τοποθεσίες
--------------------

Στις σημαντικότερες τοποθεσίες του βουνού ανήκουν οι αρχαιολογικοί χώροι που βρίσκονται γύρω από την Τροιζήνα με κυριότερο το Τέμενος του Ιππόλυτου, έναν ιερό χώρο αφιερωμένο στον μυθικό ήρωα Ιππόλυτο.
Κοντά στο ιερό σώζονται επίσης ερείπια από την οχύρωση της αρχαίας Τροιζήνας.

Σε μικρή απόσταση από τις παραπάνω θέσεις εντοπίζεται ένας ογκώδης πελεκημένος βράχος που πιστεύεται πως είναι ο βράχος που οι αρχαίοι Τροιζήνιοι αποκαλούσαν πέτρα του Θησέα (αναφέρεται από τον Παυσανία).

Σημαντικό αξιοθέατο των Αδερών είναι το διαβολογέφυρο. Πρόκειται για έναν φυσικό σχηματισμό που θυμίζει μονότοξο γεφύρι. Βρίσκεται και αυτό κοντά στην Τροιζήνα.

Παραπομπές
----------

1. ↑  «Τμήμα Πολιτικών Μηχανικών του Δημοκριτείου Πανεπιστημίου Θράκης, Νομός Αργολίδας» (PDF). Αρχειοθετήθηκε από το πρωτότυπο (PDF) στις 14 Δεκεμβρίου 2010. Ανακτήθηκε στις 14 Δεκεμβρίου 2010.
2. ↑  Στέφανος Βυζάντιος, τόμος 1
3. ↑  Αρχαιολογία[*νεκρός σύνδεσμος*] Άρθρο της Ελένης Οικονομίδου
4. ↑  Παυσανίας-Κορινθιακά ἰοῦσι δὲ τὴν διὰ τῶν ὀρέων ἐς Ἑρμιόνην πηγή τέ ἐστι τοῦ Ὑλλικοῦ ποταμοῦ, Ταυρίου δὲ τὸ ἐξ ἀρχῆς καλουμένου, καὶ πέτρα Θησέως ὀνομαζομένη
Το **Solway Firth** είναι ένα τραγούδι του αμερικανικού heavy metal συγκροτήματος Slipknot, το οποίο συμπεριλήφθηκε στον έκτο δίσκο του, *We Are Not Your Kind*, του 2019. Το κομμάτι κυκλοφόρησε και ως single, το δεύτερο, μετά το Unsainted, από τον εν λόγω δίσκο. Για την προώθηση του, κυκλοφόρησε και video clip, το οποίο γυρίστηκε από τον Σον Κράχαν. Το video clip, έχει υλικό από τη σειρά *The Boys*, του 2019. Το single κατάφερε να φτάσει στο νούμερο 8 των αμερικανικών Hot Rock Songs του *Billboard* και στο νούμερο 14 των βρετανικών Rock and Metal chart.

Παραπομπές
----------

1. ↑  Hickman, Langdon (13 Αυγούστου 2019). «Metal for the Masses: "We Are Not Your Kind" Sees Slipknot in Absolute Top Form». *Invisible Oranges*. Ανακτήθηκε στις 13 Αυγούστου 2019.
2. ↑  «Hot Rock Songs». billboard.com. Ανακτήθηκε στις 19 Σεπτεμβρίου 2019.
3. ↑  «Official Rock & Metal Singles Chart Top 40». officialcharts.com. Ανακτήθηκε στις 19 Σεπτεμβρίου 2019.

Εξωτερικοί σύνδεσμοι
--------------------

* Video clip στο YouTube
Η **Αδέλα** του Μιλάνου (π. 975 - μετά το 1012) ήταν ευγενής γυναίκα της Βόρειας Ιταλίας, που με τον γάμο της έγινε μαργραβίνα του Μιλάνου.

Βιογραφία
---------

Οι γονείς και ο Οίκος της Αδέλας είναι άγνωστοι, αν και έχει προταθεί ότι συσχετίζονται με τον Λάνφρανκ κόμη της Πιασέντσα και της Αουσίας (μίας μεσαιωνικής κομητείας, έδαφος μεταξύ της Πάρμα, της Πιασέντσα και της Κρεμόνα).  Η Αδέλα εμφανίζεται για πρώτη φορά σε ιστορική καταγραφή το 1011, όταν αγόρασε αγαθά από έναν διάκονο με το όνομα Δονίνο.  Το επόμενο έτος η Αδέλα αγόρασε 250 γιόκ γης (1 γιοκ = όσο μπορεί να οργώσει ένα ζεύγος βοών, ίσο π. με 120 στρέμματα) από τον Δονίνο. Επίσης το 1012 Αδέλα παραχώρησε 290 γιόκ γης στην εκκλησία της Κρεμόνας, με τη συγκατάθεση τού συζύγου της, και του κόμη Λάνφρανκ.  Αυτές οι συναλλαγές ενδέχεται να είχαν σκοπό να προστατεύσουν την περιουσία τους από δήμευση: ο σύζυγός της Αλβέρτος-Άτσο Β΄ είχε υποστηρίξει τον Αρντουίνο της Ιβρέα εναντίον του Ερρίκου Β΄ της Γερμανίας στον πόλεμο για τον θρόνο της Λομβαρδίας.

Οικογένεια
----------

Παντρεύτηκε τον Αλβέρτο-Άτσο Α΄ μάργραβο του Μιλάνου και είχε τουλάχιστον δύο παιδιά:

* Αλβέρτος-Άτσο Β΄  997/1009-1097, μάργραβος του Μιλάνου.
* Αδέλα π.995-μετά το 1055, παντρεύτηκε τον Άνσελμ Β΄ μάργραβο του Σαλούτσο (απεβ. πριν από το 1055) .

Σημειώσεις
----------

1. ↑  Chiappini, *Gli Estensi*, Table II.
2. ↑  Astegiano, *Codice diplomatico*, I, no. 15 (1011).
3. ↑  Falconi, *Le carte cremonesi*, no. 123 (1012).
4. ↑  Brunhofer, *Arduin von Ivrea*, p. 212.
5. ↑  Thiele, *Erzählende genealogische Stammtafeln*, table 152.
6. ↑  Brunhofer, *Arduin von Ivrea*, p. 212.

Βιβλιογραφικές αναφορές
-----------------------

* U. Brunhofer, Arduin *von Ivrea.* *Untersuchungen zum letzten italienischen Königtum des Mittelalters* (Άουγκσμπουργκ, 1999).
* A. Thiele, *Erzählende genealogische Stammtafeln zur europäischen Geschichte Band III Europäische Kaiser-, Königs- und Fürstenhäuser* (RG Fischer Verlag, 1994).
* Luciano Chiappini, *Gli Estensi* (Βαρέζε, 1988).
* Ε. Falconi, *Le carte cremonesi dei secoli VIII-XII* (Cremona, 1979), τομ. 1.
* Astegiano, *Codice diplomatico cremonense* 2 τόμος. (Τορίνο, 1895-1898),

Πηγές
-----

* Μεσαιωνικό Έργο: Modena και Ferrara.
* Adele Markgräfin von Mailand (στα γερμανικά)
Η **SPECTRE** (πλήρης ονομασία:*Special Executive for Counter-Intelligence, Terrorism, Revenge and Extortion*) είναι μια φανταστική οργάνωση που εμφανίζεται στα μυθιστορήματα του Τζέιμς Μποντ του Ίαν Φλέμινγκ, καθώς και στις ταινίες και στα βιντεοπαιχνίδια που βασίζονται σε αυτά τα μυθιστορήματα. Με επικεφαλής έναν άπο τους μεγαλύτερους εγκληματίες Ερνστ Σταύρο Μπλόφιλντ, ο διεθνής οργανισμός εμφανίστηκε επίσημα για πρώτη φορά στο μυθιστόρημα Επιχείρηση Κεραυνός (1961) και στην ταινία Δρ. Νο (1962). Η SPECTRE δεν ευθυγραμμίζεται με κανένα έθνος ή πολιτική ιδεολογία, επιτρέποντας στα μεταγενέστερα βιβλία και ταινίες του Μποντ να θεωρηθεί κάπως ουδέτερη πολιτικά. Ωστόσο, η παρουσία πρώην μελών της Γκεστάπο στην οργάνωση μπορεί να θεωρηθεί ως ένδειξη των προειδοποιήσεων του Φλέμινγκ για τους Ναζί φυγάδες μετά τον Δεύτερο Παγκόσμιο Πόλεμο, όπως περιγράφεται για πρώτη φορά στο μυθιστόρημα Moonraker (1954). Στα μυθιστορήματα, η SPECTRE ξεκινά ως μια μικρή ομάδα εγκληματιών, αλλά στις ταινίες, απεικονίζεται ως ένας τεράστιος διεθνής οργανισμός με τη δική του εκπαιδευτική βάση, ονόματι το Νησί της SPECTRE, ικανή να αντικαταστήσει την σοβιετική οργάνωση SMERSH.

Παραπομπές
----------

1. ↑  Dockterman, Eliana (2014-12-04). «Here's Why the Next James Bond Movie Is Called Spectre». *Time*.. Ανακτήθηκε στις 2022-12-17.

Εξωτερικοί Σύνδεσμοι
--------------------

* Blofeld Αρχειοθετήθηκε 2016-11-08 στο Wayback Machine.άπο το Demon.net Αρχειοθετήθηκε 2016-08-03 στο Wayback Machine.
* spectreorganisation.com, πληροφορία σχετικά με την διαμάχη του Κέβιν ΜακΚλόρι για τα πνευματικά δικαιώματα του *Thunderball* και της SPECTRE
* *007 SPECTRE Editorial Music Presentation* στο West Coast Midnight Run
Το **softphone** είναι ένα πρόγραμμα υπολογιστή για την πραγματοποίηση κλήσεων μέσω Διαδικτύου, χρησιμοποιώντας έναν υπολογιστή γενικής κλήσης και όχι hardware προοριζόμενο ειδικά για το σκοπό αυτό. Συχνά τα softphones σχεδιάζονται να συμπεριφέρονται σαν τα παραδοσιακά τηλέφωνα, εμφανίζοντας την εικόνα ενός παραδοσιακού τηλεφώνου, με οθόνη και πλήκτρα, με τα οποία μπορεί να αλληλεπιδρά ο χρήστης. Το softphone χρησιμοποιείται συνήθως με ακουστικό συνδεμένο στην κάρτα ήχου του υπολογιστή, ή με τηλέφωνο USB.

Εφαρμογές
---------

Κοιτάξτε το θέμα Σύγκριση προγραμμάτων VoIP

Πρωτόκολλα επικοινωνίας
-----------------------

Για να είναι δυνατή η επίτευξη της επικοινωνίας και τα δύο τερματικά σημεία που επικοινωνούν, πρέπει να έχουν το ίδιο πρωτόκολλο επικοινωνίας και τουλάχιστον ένα κοινό *ακουστικό κωδικοποιητή-αποκωδικοποιητή (codec)*.
Πολλοί πάροχοι της υπηρεσίας, χρησιμοποιοιούν το Πρωτόκολλο έναρξης περιόδου (SIP), το οποίο έχει προτυποποιηθεί από την IETF. Το Skype το οποίο είναι μια δημοφιλής υπηρεσία, χρησιμοποιεί δικό του ιδιωτικό πρωτόκολλο, ενώ το Google Talk βασίζεται στο Extensible Messaging and Presence Protocol (XMPP). Μερικά softphones υποστηρίζουν επίσης το πρωτόκολλο 
Inter-Asterisk eXchange (IAX), το οποίο υποστηρίζεται από την δημοφιλή εφαρμογή ανοικτού κώδικα, Asterix.

Χαρακτηριστικά
--------------

Ένα τυπικό softphone παρέχει τις συνηθισμένες τηλεφωνικές λειτουργίες (DND, Mute, DTMF, Flash, Hold, Transfer κ.λ.π.) και συχνά επιπλέον.

Απαιτήσεις
----------

Τυπικά, για την πραγματοποίηση μιας κλήσης μέσω internet, απαιτούνται τα εξής:

* Ένας Η/Υ με μικρόφωνο και μεγάφωνο ή ακουστικά, ή με τηλέφωνο USB
* Αξιόπιστη υψηλής ταχύτητας γραμμή internet,όπως γραμμή DSL, η καλωδιακή υπηρεσία.
* Λογαριασμό σε πάροχο τηλεφωνικής υπηρεσίας μέσω Διαδικτύου ή πάροχο IP PBX .

Δείτε επίσης
------------

* IP Phone
* Auto dialer
* VoIP
* Mobile VoIP
* Videophone
* Computer Telephony Integration
* List of SIP software
* Comparison of VoIP software

Αναφορές
--------

Ubuntu Documentation - SoftPhone[*νεκρός σύνδεσμος*]
Συντεταγμένες: 38°32′24″N 25°33′35″E﻿ / ﻿38.5399°N 25.559812°E﻿ / 38.5399; 25.559812

Ο **ναός του Αγίου Νικολάου Ψαρών** είναι χριστιανικός ναός αφιερωμένος στον Άγιο Νικόλαο, προστάτη των Ναυτικών και των Ψαριανών και βρίσκεται στα Ψαρά.

Άρχιζε να κτίζεται από το 1785, τη χρονική περίοδο που η ναυτιλία των Ψαρών άρχιζε να αναπτύσσεται. Τα μάρμαρα προέρχονταν από τα Θυμιανά της Χίου, από νησιά του Αιγαίου, αλλά και από πιο μακριά: από τη Μάλτα και τη Μασσαλία. Oι Ψαριανές μετέφεραν τα κεράσματα στους εργάτες μέσα στα πιο όμορφα πιάτα που είχαν στο νοικοκυριό τους. Όταν τελείωσε το χτίσιμο, οι εργάτες πήραν τα πιάτα και τα εντοίχισαν στο εξωτερικό του ναού, όπου και μένουν μέχρι σήμερα. Ο ναός ολοκληρώθηκε τη χρονιά που γεννήθηκε ο Κωνσταντίνος Κανάρης, το 1793. Σε αυτό το ναό προσευχήθηκε ο Κανάρης πριν ανατινάξει την τουρκική ναυαρχίδα έξω από το λιμάνι της Χίου. Καταστράφηκε και τα σκεύη του λεηλατήθηκαν στην καταστροφή του νησιού το 1824 και ανακαινίστηκε το 1863, όταν μετά την Καταστροφή οι Ψαριανοί άρχισαν να ξαναμαζεύονται στο νησί τους. Ο ναός υπέστη σημαντικές ζημίες από σεισμό το 2001, με αποτέλεσμα να κινδυνεύει να καταρρεύσει.

Ο νάος βρίσκεται σε μικρό ύψωμα δίπλα στη θάλασσα και βρίσκεται στη κορυφή σκάλας με 60 σκαλοπάτια. Το μήκος του ναού είναι 28 μέτρα, 14 το πλάτος και φτάνει μέχρι τα 24 μέτρα ύψος. Για το φωτισμό του είχαν σχεδιαστεί 67 παράθυρα και 8 πόρτες. Σήμερα υπάρχουν 51 και 7 αντίστοιχα. Είναι ναός τρισυπόστατος, ανακάτεμα Βασιλικής μετά τρούλου με μαρμάρινο τέμπλο, με κολώνες που καταλήγουν σε χρυσό στεφάνι πριν αρχίσει το κιονόκρανο. Το κωδωνοστάσιο (καμπαναριό) αντικατέστησε το παλιό που γκρεμίστηκε. Τα σκεύη του ναού, όλα τα αφιερώματα μεγάλης αξίας, όπως και τα ιερά σκεύη που είχε δωρίσει ο Βαρβάκης, κρυστάλλινοι πολυέλαιοι, καντήλια αργυρά και επίχρυσα, εικόνες από καθαρό ασήμι, όλα λεηλατήθηκαν στην καταστροφή του νησιού το 1824. Από αυτά, μόνο το ιερό ευαγγέλιο σώζεται σήμερα.

Παραπομπές
----------

1. ↑  Πυλιώτης, Θοδωρής (26 Ιουνίου 2010). «Καταρρέει το σύμβολο των Ψαρών». *Ελευθεροτυπία*. Ανακτήθηκε στις 6 Μαΐου 2020.
Το **Mitsubishi RVR** είναι μια σειρά αυτοκινήτων που παράγονται από την την ιαπωνική αυτοκινητοβιομηχανία Mitsubishi από το 1991 έως το 1999 η πρώτη γενιά του, από το 1997 έως το 2002 η δεύτερη γενιά του, και στη συνέχεια από το 2010 έως σήμερα η τρίτη γενιά του. Οι δύο πρώτες γενιές ταξινομήθηκαν ως συμπαγή οχήματα πολλαπλών χρήσεων (MPV) και το μοντέλο που παρουσιάστηκε το 2010 είναι ένα SUV subcompact crossover.

Το συγκεκριμένο αυτοκίνητο πουλάει αρκετά καλά σε πολλές χώρες, ειδικά στην Ευρώπη.

Ονομασίες
---------

Ειδικότερα στην τρίτη γενιά του, η ονομασία RVR διατηρήθηκε μόνο στην Ιαπωνία, στη Νότια Κορέα και στον Καναδά. Στις περισσότερες αγορές, διατίθεται ως **Mitsubishi ASX** (ακρωνύμιο του «Active Sports Crossover»), καθώς και ως **Mitsubishi Outlander Sport** στις ΗΠΑ, στην Αργεντινή, στη Βραζιλία και στην Ινδονησία.

Σημερινή στρατηγική
-------------------

Με την τρίτη γενιά του, η Mitsubishi έδωσε έμφαση στην οικονομία καυσίμου και στις χαμηλές εκπομπές καυσαερίων του RVR, ως μέρος της στρατηγικής της εταιρείας, να επανατοποθετηθεί ως κατασκευάστρια μικρότερων και πιο οικονομικών αυτοκινήτων, σε αντίθεση με το ίματζ του παρελθόντος ως εταιρεία μεγάλων SUV (ιδίως με το Mitsubishi Pajero).

Αναφορές
--------

1. ↑  Tan, Danny (22 Φεβρουαρίου 2010). «Mitsubishi RVR crossover launched in Japan!». *Paultan.org*. Driven Communications Sdn Bhd.
2. ↑  «Mitsubishi ASX é reestilizado e vira Outlander Sport, mas sem o motor turbo que tanto queríamos». *autoesporte* (στα Πορτογαλικά). Ανακτήθηκε στις 25 Οκτωβρίου 2021.
3. ↑  «Geneva motor show: Mitsubishi ASX SUV» Αρχειοθετήθηκε 2012-02-22 στο Wayback Machine. *Autocar*, 15 February 2010.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Mitsubishi RVR** |

* «2020 Mitsubishi ASX unveiled before debut in Geneva»
Η **Sofim** (Società Italiana Franco Motori) είναι εταιρεία κατασκευής κινητήρων ντίζελ μεταξύ των Fiat, Saviem (Renault) και Alfa Romeo, εταιρεία που ιδρύθηκε στις 13 Σεπτεμβρίου 1974. και εξαγοράστηκε από την Iveco το 1981. Το εργοστάσιο κατασκευής βρίσκεται στο Φότζια στην νότια Ιταλία και σήμερα είναι η μεγαλύτερη μονάδα παραγωγής πετρελαιοκινητήρων που καλύπτει έκταση 540.000 τετραγωνικών μέτρων.

Το 1977, η Sofim παρουσίασε τη σειρά πετρελαιοκινητήρων 8140 : τετρακύλινδρη των 72 ίππων (53 kW), τετρακύλινδρη των 65 ίππων (48 kW) και 2.4 λίτρων (2.445 cm³). Αυτοί οι κινητήρες χρησιμοποιήθηκαν στο ελαφρύ επαγγελματικό όχημα Saviem SG2, καθώς και στο OM Grinta και στο Fiat Daily (Iveco Daily). Επίσης, οι ίδιοι κινητήρες χρησιμοποιήθηκαν στα μοντέλα αυτοκινήτων Fiat 131 και 132.

Σήμερα, τα ελαφρά φορτηγά Fiat Ducato III και Iveco Daily χρησιμοποιούν κινητήρα Sofim. Ειδικότερα η Iveco παρέχει επίσης κινητήρες Sofim για την Fuso, την ασιατική θυγατρική της Daimler AG.

Δείτε επίσης
------------

* Iveco
* Κινητήρας JTD

Παραπομπές
----------

1. ↑  «L'Archivio generale». *maas.ccr.it*. Ανακτήθηκε στις 31 Δεκεμβρίου 2011.
2. ↑  «Iveco 8140 Sofim 2.5 Liter 2.8 Liter Series Diesel Engine Parts». *engineering.com*. Ανακτήθηκε στις 30 Δεκεμβρίου 2011.

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Alfa Romeo |
| --- |
|  |
| Σημερινά μοντέλα: | 
* Giulia
* Stelvio
 |
|  |
| Ιστορικά μοντέλα μετά τον Β'Παγκόσμιο Πόλεμο: | 
* 4C
* 4C Spider
* Alfa 6
* 6C 2500 SS Villa d'Este
* 8C Competizione
* 33
* 33 Stradale
* 75
* 90
* 145
* 146
* 147
* 155
* 156
* 159
* 164
* 166
* 1750
* 1900
* 2000 (1958)
* 2000
* 2600
* AR6
* AR8
* Alfasud
* Alfetta
* Arna
* Brera
* Giulia
* Giulietta
* Giulietta (1977)
* Giulietta (2010)
* Gran Sport Quattroruote
* GT
* GTV
* Junior Zagato
* Matta
* MiTo
* Montreal
* RZ
* Spider
* SZ
* TZ3
 |
|  |
| Ιστορικά μοντέλα πριν τον Β'Παγκόσμιο Πόλεμο: | 
* 12 HP
* 15 HP
* 15-20 HP
* 24 HP
* 20-30 HP
* 40-60 HP
* 6C
* 8C
* G1
* RL
* RM
 |
|  |
| Πρωτότυπα μοντέλα: | 
* Eagle
* Kamal
* Tonale
 |
|  |
| 
* Κατηγορία Κατηγορία
* Commons page Κοινά
 |

 |
Συντεταγμένες: 39°42′38″N 21°42′39″E﻿ / ﻿39.71056°N 21.71083°E﻿ / 39.71056; 21.71083

Ο **Άγιος Νικόλαος** είναι οικισμός της τοπικής κοινότητας Σπαθάδων, της δημοτικής ενότητας (τέως δήμου) Παραληθαίων, του δήμου Τρικκαίων, της περιφερειακής ενότητας (τέως νομού) Τρικάλων, στην περιφέρεια Θεσσαλίας, σύμφωνα με το πρόγραμμα *Καλλικράτης*.. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Καλαμπάκας του νομού Τρικάλων, στο γεωγραφικό διαμέρισμα Θεσσαλίας. 

* Μέχρι το 1912 ο οικισμός ονομαζόταν *Βεραντζί*, μέχρι το 1928 *Βερεντζής* και μέχρι το 1955 ονομαζόταν *Κοιλάδα*.

Γεωγραφία
---------

Ο Άγιος Νικόλαος είναι ημιορεινός οικισμός στο κεντρικό τμήμα του νομού Τρικάλων. Βρίσκεται κοντά στους νοτιοδυτικούς πρόποδες των Αντιχασίων, στη δυτική όχθη του ποταμού Ληθαίου και ανατολικά της Καλαμπάκας, πάνω στην επαρχιακή οδό Θεόπετρας-Κονισκού και σε μέσο σταθμικό υψόμετρο 260. Απέχει 23 χλμ. περίπου Β.ΒΔ. των Τρικάλων.

Πληθυσμός
---------

Μόνιμος | Έτος | Πληθυσμός |
| --- | --- |
| 1991 | 70 |
| 2001 | 62 |
| 2011 | 49 |

Πραγματικός (de facto) | Έτος | Πληθυσμός |
| --- | --- |
| 1961 | 116 |
| 1971 | 96 |
| 1981 | 98 |
| 1991 | 74 |
| 2001 | 65 |
| 2011 | 41 |

Διοικητικές μεταβολές μέχρι τον «Καλλικράτη»
--------------------------------------------

Ο οικισμός αναγνωρίστηκε το 1883 ως *Βεραντζί* και προσαρτήθηκε στον δήμο Αιγινίου του νομού Τρικάλων. Το 1912 μετονομάστηκε σε *Βερεντζής*, το 1928 σε *Κοιλάδα* και το 1955 μετονομάστηκε σε *Άγιος Νικόλαος*. Το 1976 προσαρτήθηκε στην κοινότητα Σπαθάδων. Με το ΦΕΚ 244Α - 04/12/1997 αποσπάστηκε από την κοινότητα Σπαθάδων και προσαρτήθηκε στον δήμο Παραληθαίων. Με το ΦΕΚ 87Α - 07/06/2010 αποσπάστηκε από τον δήμο Παραληθαίων και προσαρτήθηκε στον δήμο Τρικκαίων.

Παραπομπές
----------

1. 1 2
2. 1 2 3
3. 1 2 3 4  ΠΛ 1:188
4. 1 2 3  ΠΛΜ 1:463
5. ↑  Δομή 1:242
6. ↑  Εκδόσεις «Ελλάδα»
7. ↑
8. ↑
9. ↑

Πηγές
-----

* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)
* Εγκυκλοπαίδεια Δομή, 2002-4
* Οργανισμός εκδόσεων «Ελλάδα», χάρτες (Βαρελάς)
* eetaa.gr
Το ***Mirror's Edge*** είναι βιντεοπαιχνίδι πρώτου προσώπου δράσης-περιπέτειας που αναπτύχθηκε από την EA DICE και δημοσιεύτηκε από την Electronic Arts. Το παιχνίδι είχε ανακοινωθεί στις 10 Ιουλίου του 2007, και κυκλοφόρησε για το Xbox 360 και το PlayStation 3, τον Νοέμβριο του 2008. Η έκδοση για τα Microsoft Windows κυκλοφόρησε στις 13 Ιανουαρίου του 2009. Το Mirror's Edge τροφοδοτείται από την Unreal Engine 3, με την προσθήκη από μια νέα λύση φωτισμού, που αναπτύχθηκε από την Illuminate Labs σε συνεργασία με την DICE.

Το *Mirror's Edge* διαδραματίζεται σε μια σχεδόν-φουτουριστική δυστοπική κοινωνία, στην οποία ένα δίκτυο από «δρομείς», μεταξύ των οποίων η πρωταγωνίστρια Faith, ενεργούν ως μεταφορείς για τη μετάδοση μηνυμάτων, ενώ αποφύγουν την κυβερνητική επιτήρηση. Το στυλ του τρισδιάστατου παιχνιδιού πλατφόρμας, είναι ο παίκτης να καθοδηγεί την Faith στις στέγες, κατά μήκος των τοίχων μέσω των φρεάτιον εξαερισμού, και άλλων εντός του αστικού περιβάλλοντος, με την προσπέραση των εμποδίων χρησιμοποιώντας κινήσεις εμπνευσμένες από το παρκούρ. Το παιχνίδι έχει στυλ με έντονα χρώματα και διαφέρει από τα περισσότερα προηγούμενα βιντεοπαιχνίδια πρώτου προσώπου που επιτρέπει μεγαλύτερη ελευθερία κινήσεων όσον αφορά το 3D περιβάλλον του. Αυτό επιτρέπει ένα ευρύτερο φάσμα των ενεργειών-όπως η ολίσθηση κάτω από τα εμπόδια, πτώση και το τρέξιμο στον τοίχο.

Πλοκή
-----

### Υπόβαθρο

Το *Mirror's Edge* λαμβάνει χώρα σε μια «ουτοπική» πόλη, όπου η ζωή είναι άνετη και η εγκληματικότητα σχεδόν ανύπαρκτη. Όμως η πόλη-κράτος της ευδαιμονίας είναι στην πραγματικότητα η υλοποίηση ενός αυταρχικού και ολοκληρωτικού στρατιωτικού καθεστώτος, το οποίο παρακολουθεί όλες τις επικοινωνίες, ελέγχει τα μέσα ενημέρωσης, κατασκοπεύει τους πολίτες και έχει πολιτικές που περιλαμβάνουν την πλήρη απαγόρευση του καπνίσματος και του αλκοόλ. Η πόλη δραστηριοποιείται επίσης δοκιμές ψεύδους και εκτελείται σε μια επίφαση δημοκρατίας. Δεκαοκτώ χρόνια πριν από τα γεγονότα του παιχνιδιού, είχαν ανοίξει πυρ σε διαμαρτυρία κατά τον κανόνα τους, σκοτώνοντας πολλούς αμάχους. Καθώς αρχίζει η ιστορία οι δημοτικές εκλογές πλησιάζουν και ένας νέος υποψήφιο, ο Robert Pope, αποτελεί πρόκληση τον νυν Δήμαρχο Κάλαχαν σε μια εξέδρα της απορρύθμισης.

Σε άλλα μέσα
------------

Τον Μάιο του 2016 η Endemol Shine North America ανακοίνωσε ότι παράγει μια τηλεοπτική εκπομπή που θα βασίζεται στο *Mirror's Edge*.

Παραπομπές
----------

1. ↑  Archive-Stephen-Totilo. «EA Discusses 'Mirror's Edge' Sickness Concerns, Lack Of Color Green». *MTV News* (στα Αγγλικά). Ανακτήθηκε στις 11 Μαρτίου 2019.
2. ↑  «Mirror's Edge TV show in the works». *VideoGamer.com* (στα Αγγλικά). Ανακτήθηκε στις 11 Μαρτίου 2019.

Εξωτερικοί σύνδεσμοι
--------------------

* *Mirror's Edge* στο EA Games
Ο **Α.Ο. Πέλοπας Πάτρας** είναι αθλητικός σύλλογος στην Πάτρα με χρώματα το μπλε και το άσπρο. Ο Πέλοπας ιδρύθηκε το 1992. Έχει τμήματα: Άρσης βαρών, ενόργανης γυμναστικής, τρίαθλου και στίβου. Παλαιότερα είχε και τμήματα Σόφτμπολ και Μπέιζμπολ.

Στίβος
------

Το τμήμα του στίβου είναι από τα παλιότερα στον Πέλοπα. Μεγάλη μορφή του τμήματος η Παναγιώτα Νικολακοπούλου 5 φορές πανελληνιονίκης στον Μαραθώνιο, από το 1994 έως το 1999. Πανελληνιονίκης μια φορά 1993, στον μαραθώνιο ήταν και η αθλήτρια του Πέλοπα Παναγιώτα Πετροπούλου, επίσης η Κατερίνα Φωτοπούλου, ο Χρήστος Μαυρίκιος με πολλές νίκες σε περιφερειακούς αγώνες. Ανέδειξε πρωταθλητές μικρών και μεγάλων αποστάσεων όπως ο Αλέξης Γκότσης(ΕΣΠΕΡΟΣ),ο Γρηγόρης Βουτσινάς και ο δίδυμος αδερφός του Παναγιώτης (Ο Γρηγόρης από το 2007 έως και το 2012 ήταν ότι καλύτερο είχε να επιδείξει η χώρα στις μεσαίες αποστάσεις με 12 μετάλλια στα πανελληνία πρωταθλήματα παίδων, εφήβων και νέων σε ένα σωρό αγωνίσματα, 800μ. 1.500μ. 5.000μ. 3.000μ. στιπλ, ανώμαλος κλπ.)Ο σύλλογος συνεχίζει να είναι από τις καλύτερες ομάδες της Ελλάδας με καλύτερη θέση στην Γενική Κατάταξη την 12η. Ο σημερινός προπονητής της ομάδας είναι ο Γιώργος Μιχαλόπουλος (2011).

Σόφτμπολ
--------

Στο σόφτμπολ ο Πέλοπας συμμετείχε στο Πανελλήνιο πρωτάθλημα και στην Α' Εθνική από το 2000 που έγινε η πρώτη διοργάνωση μέχρι το 2004. Σήμερα το τμήμα είναι ανενεργό. Στις νεανίδες έχει κατακτήσει την τρίτη θέση στο πρώτο πανελλήνιο πρωτάθλημα του 2002.

* Αναλυτικά η παρουσία του στα Πανελλήνια πρωταθλήματα

| **Αγων. περίοδος** | **Θέση** |
| --- | --- |
| **2000** | 9η |
| **2001** | 8η |
| **2002** | 9η |
| **2003** | 12η |
| **2004** | 10η |

Μπέιζμπολ
---------

Το τμήμα μπέιζμπολ του Πέλοπα συμμετέχει ανελλιπώς στο Πανελλήνιο πρωτάθλημα και την Α' Εθνική από το 2000 που έγινε το πρώτο πρωτάθλημα έως σήμερα. Μεγαλύτερες επιτυχίες του η 2η θέση το 2001 έναν μόλις βαθμό πίσω από τον πρωταθλητή Μαρούσι 2004 και η συμμετοχή στον τελικό κυπέλλου το 2001. Ο τελικός έγινε στο γήπεδο της πρώην αμερικάνικης βάσης του Ελληνικού, εκεί έχασε από τον Σπάρτακο Γλυφάδας με 23-13. Στο κύπελλο του 2004 έφτασε μέχρι τα ημιτελικά της διοργάνωσης. Στο τελευταίο πανελλήνιο πρωτάθλημα του 2008 αποκλείστηκε στον πρώτο γύρο της διοργάνωσης. Το 2002 συμμετείχε στο Ευρωπαϊκό κύπελλο C.E.B Cup καταλαμβάνοντας την 6η θέση. 

* Αναλυτικά η παρουσία του στα Πανελλήνια πρωταθλήματα και την Α΄εθνική

| **Αγων. περίοδος** | **Θέση** |
| --- | --- |
| **2000** |  ; |
| **2001** | 2η |
| **2002** | 3η |
| **2003** | 3η |
| **2004** | 5η |
| **2005** | 4η |
| **2006** |  ; |
| **2007** | Προκριματικός όμιλος |

Άρση Βαρών
----------

Μεγαλύτερη αθλήτρια του τμήματος είναι η Άρτεμη Θεριάκη πρωταθλήτρια Ελλάδος και κάτοχος του πανελληνίου ρεκόρ.

Αναφορές
--------

1. ↑  Γ.Γ.Α[*νεκρός σύνδεσμος*]
2. ↑
3. ↑  «Ε.Φ.Ο.Σ.». Αρχειοθετήθηκε από το πρωτότυπο στις 5 Νοεμβρίου 2001. Ανακτήθηκε στις 5 Νοεμβρίου 2001.
4. ↑  Εφημερίδα *Πελοπόννησος*, φύλλο Δευτέρας 17 Δεκεμβρίου 2007, σελ. 31

Πηγές
-----

* Πάνθηρες Πάτρας[*νεκρός σύνδεσμος*]
* ΣΕΓΑΣ
"**Love etc.**" είναι ένα τραγούδι από τους Pet Shop Boys από το άλμπουμ Yes (2009). Είχε κυκλοφορήσει στις 16 Μαρτίου 2009 ως single του άλμπουμ.Το single έγινε επίσης διαθέσιμο στις ΗΠΑ και τον Καναδά στα iTunes στις 24 Μαρτίου 2009, καθιστώντας το δίδυμο είναι το πρώτο single που κυκλοφόρυσε στις ΗΠΑ, έστω και ως digital download, μετά από το «Break 4 Love" το 2001. 

Το τραγούδι ομο-γράφτηκε από τους Pet Shop Boys με επιτυχία την παραγωγή της ομάδας Xenomania, ο οποίος παρήγαγε επίσης το κομμάτι. Οι Pet Shop Boys περιγράφουν το «Love etc." ως "μετα-lifestyle ύμνο που ακούγεται όταν έχει κάνει στο παρελθόν." To single έγινε ένατη υπ 'αριθμόν ένα δίδυμο χτύπημα σε Hot Dance Club Songs chart Το ζευγάρι ξεπέρασε τους Depeche Mode για να σπάσει το ρεκόρ για τα περισσότερα chart-toppers στα Billboard dance chart.

Τραγούδια
---------

* UK CD single

1. "Love etc." – 3:32
2. "Gin and Jag" – 4:29

* UK and German CD single – The Remixes

1. "Love etc." (Album Version) – 3:32
2. "Love etc." (Gui Boratto Mix) – 8:03"
3. "Love etc." (Kurd Maverick Mix) – 5:55
4. "Love etc." (Frankmusik Star & Garter Dub) – 3:21
5. "Love etc." (Kurd Maverick Dub) – 5:54
Οι **MxPx** είναι ποπ πανκ μπάντα από το Μπρέμερτον της Ουάνσιγκτον. Το συγκρότημα έχει κυκλοφορήσει 8 studio albums, 4 EP και πάνω από 20 σινγκλ. Όλα τα μέλη της μπάντας είναι Χριστιανοί και αυτό έχει επηρεάσει πολλά τραγούδια τους. Παρ' όλα αυτά οι ίδιοι έχουν δηλώσει πως προτιμούν να μην αποκαλούνται *Cristian Band*.

Η αρχή (1992)
-------------

Οι MxPx ξεκίνησαν το καλοκαίρι του 1992 με το όνομα *Magnified Plaid*. Έπαιζαν μουσική επηρεασμένη από πολλές πανκ μπάντες τις εποχής όπως οι NOFX, οι Descendents κ.α. Τα μέλη του συγκροτήματος - ο Μάικ Χερέρα (μπάσο/φωνή), ο Γιούρι Ρούλεϊ (ντραμς) και ο Άντι Χάστιντ (κιθάρα) - ήταν συμμαθητές από το Λύκειο και ήταν μόλις 15 χρονών όταν έφτιαξαν το συγκρότημα. Αργότερα το όνομα του συγκροτήματος έγινε *MxPx* από τα αρχικά του προηγούμενου ονόματος (M.P.)

Τα πρώτα χρόνια
---------------

Την πρώτη τους συναυλία οι MxPx την έκαναν στην πίσω αυλή του σπιτιού του Μάικ Χερέρα το 1993. Ο νεαρός τότε Μάικ είχε εξασκηθεί τόσο πολύ για την συναυλία που τελικά αρρώστησε και έκλεισε η φωνή του.

Το πρώτο τους άλμπουμ με όνομα *Pokinatcha* κυκλοφόρησε το 1994 όταν ακόμα τα μέλη του συγκροτήματος ήταν στο λύκειο! Το άλμπουμ είναι γνώριμο στους θαυμαστές του συγκροτήματος για το hardcore στιλ του.

Μετά από αυτό το πρώτο άλμπουμ, ο κιθαρίστας Άντι Χάστιντ έφυγε από την μπάντα για να συνεχίσει τις σπουδές του στο κολέγιο και ο Τομ Γισνιέσκι πήρε την θέση του.

Αργότερα οι MxPx κυκλοφόρισαν και άλλα 2 αλμπουμ, το *Teenage Politics* το 1995 και το *Life in General* το 1996. Με το τελευταίο τους άλμπουμ οι MxPx θα γίνουν γνωστοί σε όλη την αμερικάνικη πανκ σκηνή αφου θα περιοδεύσουν σε όλες τις Ηνωμένες Πολιτείες το καλοκαίρι του 1996.

Τα χρόνια της δόξας
-------------------

Το 1997 οι MxPx υπέγραψαν συμβόλαιο με την A&M Records και το πρώτο άλμπουμ που κυκλοφόρησαν με την συγκεκριμένη δισκογραφική εταιρία *Slowly Going the Way of the Buffalo* το 1998 θα γίνει χρυσό στις ΗΠΑ με 500.000 πωλήσεις δίσκων. Δίσκος ο οποίος θα είναι ο τελευταίος τους hardcore punk δίσκος αφού αργότερα το συγκρότημα θα αρχίζει να πειραματίζεται με πιο ποπ πανκ ήχους.

Το άλμπουμ με την A&M Records κυκλοφόρησε το 2003 με όνομα *Before everything and After*, άλμπουμ το οποίο μοιάζει πολύ στον ήχο με ποπ πανκ μπάντες της εποχής όπως τους Blink-182 και τους Sum-41. Δύο χρόνια αργότερα θα κυκλοφορήσουν το επόμενο τους άλμπουμ *Panic*. Το τραγούδι τους *Wrecking Hotel Rooms* θα γνωρίσει τα φώτα της δημοσιότητας αφοί στο κομμάτι τραγουδάει ο μπασίστας των Blink 182 Μαρκ Χόπους παρέα με τον Μάικ Χερέρα.

2007-Σήμερα
-----------

Το πιο πρόσφατο τους άλμπουμ κυκλοφόρησε το 2007 με όνομα *Secret Weapon*. Από το καλοκαίρι του 2011 οι MxPx ηχογράφησαν το νέο τους άλμπουμ μετά από 4 χρόνια με όνομα *Plan Within Plans*. Το άλμπουμ κυκλοφόρησε στις 3 Απριλίου του 2012.

Δισκογραφία
-----------

* Pokinatcha (1994)
* Teenage Politics (1995)
* Life in General (1996)
* Slowly Going the Way of the Buffalo (1998)
* The Ever Passing Moment (2000)
* Before Everything & After (2003)
* Panic (2005)
* Secret Weapon (2007)
* Plans Within Plans (2012)
Το λογότυπο της **Munich Re**
Η **Munich Re Group** ή **Munich Reinsurance Company** (Γερμανικά: Münchener Rück, Münchener Rückversicherungs-Gesellschaft) είναι αντασφαλιστική εταιρεία με έδρα το Μόναχο της Γερμανίας. Είναι ένας από τους μεγαλύτερους αντασφαλιστές παγκοσμίως. Η ERGO, θυγατρική της Munich Re, είναι ο κύριος ασφαλιστικός κλάδος του Ομίλου. Οι μετοχές της Munich Re είναι εισηγμένες σε όλα τα γερμανικά χρηματιστήρια και στο ηλεκτρονικό σύστημα συναλλαγών της Xetra. Το Munich Re περιλαμβάνεται στον δείκτη DAX του Χρηματιστηρίου της Φρανκφούρτης, του Euro Stoxx 50 και άλλων δεικτών.

Ιστορία
-------

Το 1880, ο Carl von Thieme, ντόπιος Erfurt, ο πατέρας του οποίου ήταν διευθυντής της Θουριγγίας, ίδρυσε την Münchener Rückversicherungs-Gesellschaft μαζί με τον Wilhelm von Finck (συνιδιοκτήτη της τράπεζας Merck Finck & Co) και τον Theodor von Cramer-Klett. Ακολούθησε η ίδρυση της Allianz Versicherungs-Gesellschaft το 1890. Ο Carl von Thieme ήταν επικεφαλής του Munich Re μέχρι το 1921 και ο Wilhelm von Finck ήταν πρόεδρος του εποπτικού συμβουλίου μέχρι το 1924. Το Μόναχο Re έγινε γνωστό μετά τον σεισμό του 1906 στο Σαν Φρανσίσκο ως ο μοναδικός ασφαλιστής που παρέμεινε διαλυτός μετά την πληρωμή όλων των απαιτήσεων.

Το 2016 το μετοχικό κεφάλαιο της εταιρείας ανερχόταν σε 31,8 δισ. Ευρώ. Τα συνολικά έσοδα του ομίλου για το έτος (εγγεγραμμένα μικτά ασφάλιστρα) ήταν € 48,9 δισ. Με ενοποιημένο αποτέλεσμα ύψους € 2,581 εκατ.

Τον Φεβρουάριο του 2010, ο αμερικανός επενδυτής Warren Buffett έγινε ο μεγαλύτερος μέτοχος της Munich Re της εταιρείας. Από τον Δεκέμβριο του 2015 μείωσε τις συμμετοχές του σε λιγότερο από 3%.

Ιδιοκτησία
----------

Το δωρεάν επιτόκιο δηλώνεται σχεδόν 100%, με περίπου 200.000 μετόχους (Φεβρουάριος 2016)

Προφίλ μετόχων:

Θεσμικοί επενδυτές (70,2%)

Ιδιώτες μέτοχοι (18,7%)

Οι εταιρείες επενδύσεων (9,6%)

Ασφαλιστικές εταιρείες (0,3%)

Τράπεζες (1,2%)

Οι περισσότεροι μέτοχοι βρίσκονται στη Γερμανία (περίπου 40,6%), ακολουθούμενος από τη Βόρεια Αμερική (26%), άλλες ευρωπαϊκές χώρες (21,2%), Ηνωμένο Βασίλειο (11,5%), άλλες χώρες (0,7%).

### Θυγατρικές

Μόναχο αντασφαλίσεων Αμερική

Αμερικανική Σύγχρονη Ασφαλιστική Ομάδα

Εταιρεία επιθεώρησης και ασφαλίσεως ατμού Hartford

Munich Reinsurance Trading LLC
Το Lover, είναι το έβδομο στούντιο άλμπουμ της αμερικανίδας τραγουδίστριας Τέιλορ Σουίφτ, με ημερομηνία δημοσίευσης την 23η Αυγούστου 2019. Το Lover αναδείχτηκε το άλμπουμ με τις μεγαλύτερες πωλήσεις το 2019 τόσο στις ΗΠΑ (όπου πωλήθηκαν 3 εκατομμύρια αντίτυπα και αναγνωρίστηκε ως 3 φορές πλατινένιο), όσο και παγκοσμίως αφού πωλήθηκαν περισσότερα από 7 εκατομμύρια αντίτυπα παγκοσμίως. Στην Κίνα το Lover, πούλησε περισσότερα από 2 εκατομμύρια αντίτυπα και κατάφερε να γίνει το πιο επιτυχημένο σε πωλήσεις άλμπουμ της χρονιάς, καθώς και το άλμπουμ με τις περισσότερες πωλήσεις μη Κινέζου καλλιτέχνη στην ιστορία της χώρας. Το Lover έσπασε πολλά ρεκόρ, συμπεριλαμβανομένων του ρεκόρ γκίνες για το άλμπουμ που σημείωσε τις περισσότερες πωλήσεις το 2019, και κέρδισε 7 American Music Awards, έλαβε 17 υποψηφιότητες για τα MTV Video Music Awards, κερδίζοντας 4 συμπεριλαμβανομένων του σημαντικότερου βραβείου, του βίντεο της χρονιάς, του βίντεο για καλό σκοπό, (και τα δύο για το You Need To Calm Down) των καλύτερων οπτικών εφέ (για το ME!), το 2019 καθώς και της καλύτερης σκηνοθεσίας (για το The Man) το 2020. Επιπλέον κατάφερε να κερδίσει το βραβείο για το άλμπουμ της χρονιάς στα 45α People's Choice Awards. Τέλος κερδίζοντας πολλά ακόμη βραβεία, το Lover έγινε το πιο βραβευμένο άλμπουμ της χρονιάς και αποθεώθηκε από το κοινό και τους κριτικούς αφού τερμάτισε σε πολλές λίστες για τα άλμπουμ της χρονιάς, στη πρώτη θέση. Το Lover δημοσιεύτηκε μετά το Reputation και ανήκει στην Τέιλορ Σουίφτ.

Το Lover κατάφερε να γίνει το πιο επιτυχημένο άλμπουμ και στην Ελλάδα, αφού κατάφερε να καταλάβει την πρώτη θέση στα ελληνικά charts. Στις ΗΠΑ το Lover ξεκίνησε με 900.000 αντίτυπα καταλαμβάνοντας την πρώτη θέση των charts. Στο τέλος του 2019 κατάφερε όχι μόνο να γίνει το μόνο άλμπουμ στη χώρα που ξεπέρασε τις ένα εκατομμύριο πωλήσεις, αλλά τις ξεπέρασε κατά πολύ φτάνοντας τις 1,2 εκατομμύρια πωλήσεις. Κατά τις πρώτες 24 ώρες της δημοσίευσης του στο youtube, το μουσικό βίντεο του ME! έφτασε σχεδόν τις 70 εκατομμύρια προβολές, με αποτέλεσμα να σπάσει το ρεκόρ για το πιο προβεβλημένο βίντεο κατά τις 24 πρώτες ώρες τις δημοσίευσης του στην πλατφόρμα.
Η **Magnatune** είναι μια μικρή δισκογραφική εταιρεία που εδρεύει στο Μπέρκλεϋ της Καλιφόρνιας στις ΗΠΑ. Ιδρύθηκε το 2003 από τον John Buckman, τότε διευθύνων σύμβουλο της εταιρείας ανάπτυξης λογισμικού για e-mail, Lyris. Σκοπός της είναι η δίκαιη αντιμετώπιση τόσο των μουσικών όσο και των πελατών της --- το σλόγκαν της είναι 'We are not evil' (δεν είμαστε κακοί). Αρχικά πουλούσε μουσική μόνον μέσω του δικτυακού της τόπου, όμως προσθεσε τη κατ'επιλογή δυνατότητα παροχής δίσκων CD στα τέλη του 2004, ενώ τον Οκτώβριο του 2007 ξεκίνησε να πουλά ολόκληρα άλμπουμ καθώς και μεμονωμένα μουσικά κομμάτια μέσω της σχετικής υπηρεσίας της εταιρείας Amazon στις Ηνωμένες Πολιτείες. Η Μagnatune ήταν η πρώτη δισκογραφική εταιρεία που πρόσεφερε μουσική μέσω του διαδικτύου και τον Μάρτιο του 2007 είχε φτάσει περι τις 70 άδειες ανα μήνα. 

Η εταιρεία ακολουθεί μια πολιτική όπου οι καλλιτέχνες υπογράφουν ένα συμβόλαιο σύμφωνα με το οποίο παρέχουν μη-αποκλειστικά δικαιώματα στην εταιρεία και βάσει της οποίας αμοίβωνται με το πενήντα τοις εκατό των κερδών από της πώληση της μουσικής τους μέσω αυτής. Τέτοιες πολιτικές ήταν πρωτοπόρες και ιδιαίτερα σπάνιες για μια δισκογραφική εταιρεία το 2003-2004. Οι χρήστες μπορούν να ακούν μουσική σε φορμά MP3 (δίχως DRM) δωρεάν πριν αποφασίσουν να αγοράσουν τη μουσική. Μια ακόμη καινοτομία της εταιρείας ήταν πως επέτρεπαν στους πελάτες να καθορίσουν τη τιμή που θα ήθελαν να πληρώσουν για έναν δίσκο (μεταξύ US $5-18) καθώς και το γεγονός πως παρέχουν πλήθος προτύπων (MP3, AAC, FLAC, Ogg Vorbis, WAV). Η μουσική που παρέχει η Magnatune δε συνοδεύεται από πρότυπα προστασίας (DRM). Αντίθετα, η εταιρεία επιτρέπει στους πελάτες της να μοιράζονται τη μουσική που έχουν αγοράσει (σε μέγιστο 3 αντίγραφα) με φίλους.

Ολόκληρη η συλλογή της εταιρείας διατίθεται δωρεάν κάτω από άδεια Creative Commons. Παρ'ότι η φιλελεύθερη αδειοδότηση δεν είναι νέα ιδέα αυτή καθεαυτή, η Magnatune είναι μια από τις λίγες περιπτώσεις εταιριών που επιχειρούν βασισμένες σε αυτή.
Το **SS *Tararua*** ήταν επιβατηγό ατμόπλοιο που βυθίστηκε στις 30 Απριλίου 1881 αφού χτύπησε σε ύφαλο έξω από τις νότιες ακτές της Νέας Ζηλανδίας. Πρόκειται για το πλέον πολύνεκρο ναυάγιο επιβατηγού πλοίου στη Νέα Ζηλανδία καθώς σε αυτό έχασαν τη ζωή τους 131 άνθρωποι.

Η ξέρα στην οποία έπεσε το Tararua
Ο φάρος

Το πλοίο
--------

Το *Tararua* κατασκευάστηκε το 1864 από την εταιρία Gourlay Brothers στο Νταντί (Dundee) στη Σκωτία. Είχε μήκος 67,8 μ. πλάτος 8,5 μ. και βύθισμα 4,9 μ. Είχε δύο κινητήρες ιπποδύναμης 155 ίππων (116 kW) και η αρχική του χωρητικότητα ήταν 523 τόνοι. Έπειτα από τροποποιήσεις η καθαρή χωρητικότητα του αυξήθηκε σε 563 τόνους.

Το ναυάγιο
----------

Στις 5 μ.μ της 28ης Απριλίου 1881 το *Tararua* ξεκίνησε από το Πορτ Τσάλμερς (Port Chalmers) και κατευθύνθηκε νότια για να περιπλεύσει το νότιο άκρο της Νότιας Νήσου της Νέας Ζηλανδίας έχοντας προορισμό την Μελβούρνη. Στις 4 π.μ. της 29ης Απριλίου 1881 και ενώ ομίχλη κάλυπτε τη στεριά ο καπετάνιος αδυνατώντας να προσανατολιστεί βλέποντας την ακτή πίστεψε ότι είχε περάσει το νοτιότερο άκρο της Νοτίου Νήσου και έστριψε το πλοίο δεξιά. Εικοσιπέντε λεπτά αργότερα αντιλαμβανόμενος ότι είχε κάνει λάθος και το πλοίο κατευθυνόταν στη στεριά, έστριψε το πλοίο νότια και μετά από περίπου είκοσι λεπτά ξανά δυτικά. Περίπου στις 5 π.μ. το πλοίο χτύπησε τον ύφαλο Οτάρα (Otara Reef) ο οποίος βρίσκεται στα ανοικτά του Ακρωτηρίου Γουαϊπάπα (Waipapa Point).

Οι ναυτικοί έριξαν δύο σωσίβιες λέμβους εκ των οποίων η πρώτη βυθίστηκε αμέσως. Στη δεύτερη μπήκε ένας εθελοντής ο οποίος όταν η βάρκα πλησίασε στη στεριά κατάφερε να βγει κολυμπώντας στην ακτή και να ειδοποιήσει έναν αγρότη, ο οποίος πήγε με το άλογο του στο Wyndham, 56 χλμ. μακριά, για να στείλει τηλεγράφημα και να ειδοποιήσει τις αρχές για το ναυάγιο. Το μήνυμα έφτασε στο Dunedin στη 1 μ.μ. αλλά δε χαρακτηρίστηκε επείγον και τελικά μόλις στις 5 μ.μ. το πλοίο *Hawea* ξεκίνησε για να πάει στο σημείο του ναυαγίου. Το βράδυ της 29ης Απριλίου έξι επιβάτες προσπάθησαν να βγουν στη στεριά αλλά τελικά μόνο οι τρεις από αυτούς τα κατάφεραν. Μια ακόμα βάρκα με την οποία εννιά επιβαίνοντες του *Tararua* προσπάθησαν να βγουν στην ακτή βυθίστηκε με αποτέλεσμα ο ένας από αυτούς να πνιγεί. Γύρω στις 2 μ.μ. βυθίστηκε η πρύμνη του πλοίου και το υπόλοιπο βούλιαξε στη διάρκεια της νύχτας της 29ης προς 30ης Απριλίου 1881. Τελικά από τους 151 ανθρώπους που βρίσκονταν στο πλοίο (επιβάτες και πλήρωμα) επέζησαν μόνο οι είκοσι. Ανασύρθηκαν γύρω στα 74 πτώματα από τα οποία τα 55 θάφτηκαν σε ένα χωράφι στη περιοχή που είναι γνωστό ως *Tararua Acre*.

Διαπιστώθηκε ότι κύριος υπεύθυνος για τη τραγωδία ήταν ο καπετάνιος διότι τα χαράματα της 29ης Απριλίου 1881 δεν μπόρεσε να καθορίσει σωστά τη θέση του πλοίου καθώς και ο υπεύθυνος αξιωματικός που δε διαπίστωσε εγκαίρως ότι το πλοίο κατευθυνόταν στον ύφαλο ενώ έγιναν και συστάσεις τα ατμόπλοια να έχουν αρκετά σωσίβια (στο *Tararua* υπήρχαν μόνο 12). Επίσης στο Ακρωτήρι Γουαϊπάπα κατασκευάστηκε φάρος, ο οποίος άρχισε να λειτουργεί το 1884.

Παραπομπές
----------

1. ↑
2. ↑
3. ↑
4. ↑
5. ↑
6. ↑
7. ↑

Εξωτερικοί σύνδεσμοι
--------------------

* Πολυμέσα σχετικά με το θέμα  Tararua (ship, 1864) στο Wikimedia Commons
Η υποδοχή **Socket 7** είναι μια μια προδιαγραφή που συμπεριλαμβάνει τις μηχανικές και ηλεκτρικές ιδιότητες της υποδοχής που χρησιμοποιείται για τους μικροεπεξεργαστές τύπου x86 στους προσωπικούς υπολογιστές. Ακολούθησε του μοντέλου Socket 5 και είναι προσαρμοσμένη ειδικά στις ανάγκες των επεξεργαστών τύπου Pentium της κατασκευαστικής εταιρείας Intel, καθώς επίσης και τα συμβατικά συστήματα άλλων κατασκευαστικών εταιρειών, όπως Cyrix, ΙΒΜ, AMD, IDT και άλλων.

Η υποδοχή *Socket 7* γνώρισε ευρεία χρήση αφού χρησιμοποιήθηκε για ένα μεγάλο φάσμα μικροεπεξεργαστών και με διάφορες ταχύτητες από πολλούς διαφορετικούς κατασκευαστές.

Οι διαφορές μεταξύ της υποδοχής Socket 5 και της υποδοχής *Socket 7* είναι ότι η τελευταία αφενός έχει μια πρόσθετη ακίδα, αφετέρου μπορεί να παρέχει διπλή τάση τροφοδοσίας, ενώ η υποδοχή *Socket 5* είναι σχεδιασμένη για απλή τάση τροφοδοσίας μόνο.

Η υποδοχή Socket 7 είναι προς τα πίσω συμβατή με την υποδοχή *Socket 5*, έτσι ώστε ένας επεξεργαστής με βύσμα για *Socket 5* μπορεί να τοποθετηθεί στην υποδοχή *Socket 7* της μητρικής πλακέτας.

Η *Socket 7* είναι μια υποδοχή τύπου SPGA. Έχει 296 εισόδους που είναι διατεταγμένες σε σχέδιο πλέγματος 37x37, ή πιο συχνά έχει 321 εισόδους διατεταγμένες σε πλέγμα 19x19.
Μια εκδοχή της, η υποδοχή Super Socket 7, επιτρέπει την λειτουργία των επεξεργαστών AMD K6-2 και AMD K6-III σε ένα υψηλότερες ταχύτητες χρησιμοποιώντας το δίαυλο AGP.

Συμβατοί επεξεργαστές
---------------------

Οι εξής επεξεργαστές ταιριάζουν στην υποδοχή *Socket 7*:

* 2.5V - 3.5V Pentium 75-200 MHz
* Pentium MMX 166-233 MHz
* AMD K5
* K6
* Cyrix 6x86 (και MX) P120 - P233
* ολόκληρη η σειρά IDT WinChip (180-250 MHz)
* η οικογένεια Rise Technology MP6

  


|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Υποδοχές μικροεπεξεργαστών Intel |
| --- |
|  |
| Επεξεργαστές επιτραπέζιων Η/Υ | 
* DIP
* PLCC
* Socket 1
* Socket 2
* Socket 3
* Socket 4
* Socket 486
* Socket 5
* Socket 6
* Socket 7
* Slot 1
* Socket 370
* Socket 423
* Socket 478
* Socket 775
* Socket 495
* Socket 603
* Socket 604
* PAC418
* PAC611
* Itanium 2
* Socket B
* Socket H
* Socket J
* Socket N
* Socket T
 |  |
|  |
| Επεξεργαστές φορητών | 
* Socket 479
* Micro-FCBGA
* Socket M
* Socket P
 |
|  |
| Επεξεργαστές εξυπηρετητών | 
* Socket 8
* Slot 2
* Socket 603
* Socket 604
* Socket 771
 |

 |
Onur Air Airbus A321 κατά την προσγείωση στο Αεροδρόμιο του Ντίσελντορφ, 26 Οκτωβρίου 2003
Η **Onur Air** (*Onur Air Taşımacılık AŞ*) είναι μία αεροπορική εταιρεία χαμηλού κόστους, με έδρα την Κωνσταντινούπολη, Τουρκία. Εκτός από ναυλωμένες τουριστικές πτήσεις, λειτουργεί και προγραμματίσμένες πτήσεις χαμηλού κόστους μεταξύ Τουρκίας και κράτη της Δυτικής Ευρώπης. Γενικά, οι ναύλοι της εταιρείας είναι απλοποιημένοι και ομογενοποιημένοι. Κύρια βάση της εταιρείας είναι το Αεροδρόμιο Ataturk (IATA:IST) της Κωνσταντινούπολης.

Κωδικοί
-------

* IATA: **8Q**
* ICAO: **OHY**
* Callsign: Onur Air

Ιστορία
-------

Η Onur Air ιδρύθηκε το 1992 και ξεκίνησε πτήσεις τον Μάιο του ίδιου έτους, αρχικά με 2 νοικιασμένα αεροσκάφη τύπυ Airbus A320. Το 2003 τροποποίησε το σύστημα ναύλων της, ώστε να γίνει εταιρεία χαμηλού κόστους. Μεταφέρει περίπου 1,4 εκ. επιβάτες ετησίως. Ιδιοκτήτες της είναι οι Cankut Bagona (33.3%), Πρόεδρος και Διευθύνων Σύμβουλος, Hayri Içli (33.3%) και Unsal Tulbentci (33.3%).

Προορισμοί
----------

Η Onur Air εκτελεί κυρίως ναυλωμλενες πτήσεις από την Τουρκία σε προορισμούς της Αυστρίας, Βελγίου, Γαλλίας, Γερμανίας, Ελβετίας, Ηνωμένου Βασιλείου, Ιρλανδίας, Ισπανίας, Ισραήλ και Ιταλίας. 

Οι εσωτερικοί προορισμοί είναι: Άδανα, Αττάλεια, Γκαζίαντεπ, Ερζερούμ, Καρς, Καϋσερί, Κωνσταντινούπολη, Μαλάτια, Μποντρούμ, Ντιγιάρμπακιρ, Σαμσούντα, Σμύρνη, και Τραπεζούντα.

Στόλος
------

Ο στόλος της Onur Air αποτελείται από 18 αεροσκάφη:

* 1 Airbus A300B2
* 3 Airbus A300B4
* 2 Airbus A320-200
* 2 Airbus A321-100
* 6 Airbus A321-200
* 4 McDonnell Douglas MD-88

2005
----

Η Γαλλία, Γερμανία, Ελβετία και η Ολλανδία έχουν απαγορέυσει στην Onur Air να απογειώνεται ή να προσγειώνεται σε αυτές λόγω σωρείας παραβιάσεων των κανονισμών ασφαλείας και μη συμόρφωση με τις υποδείξεις σχετικά με την ασφάλεια των πτήσεων. Αν και η εταιρεία αρνείται τις κατηγορίες, 40.000 επιβάτες παρέμεναν στα αεροδρόμια. Σύμφωνα με το BBC News (16 Μαΐου 2005), συνομιλίες μεταξύ Onur Air και της Ολλανδικής Υπηρεσίας Πολιτικής Αεροπορίας, οδήγησαν στην άρση της απαγόρευσης και η Onur Air μπόρεσε και πάλι να πετάξει για την Ολλανδία. Η εταιρεία απείλησε την Ολλανδική Κυβέρνηση με μήνυση, καθώς η ξαφνική απαγόρευση οδήγησε σε απώλεια €60 εκατομμυρίων από την εταιρεία, η οποία όμως μπορεί να διεκδικήσει €15 εκατομμύρια από την Ολλανδική Κυβέρνηση. Όπως ήταν αναμενόμενο, η Ολλανδική Κυβέρνηση απέρριψε τις απειλές και εξέφρασε τις ανησυχίες της για το αν ο τουρκικός αυτός αερομεταφορέας λαμβάνει σοβαρά υπόψιν τις προειδοποιήσεις της Ευρωπαϊκής Υ.Π.Α. (Υπηρεσία Πολιτικής Αεροπορίας). Παράλληλα, εκπρόσωπος της κυβέρνησης δήλωσε πως «δεν έγιναν οι απαραίτητοι έλεγχοι στα αεροσκάφη».

Τον Νοέμβριο του 2005, η εταιρεία άλλαξε το λογότυπό της και τα χρώματα των αεροσκαφών της. (Πηγή: δικτυακός τόπος )

Δείτε επίσης
------------

* Τουρκικές αεροπορικές εταιρείες

Εξωτερικές Συνδέσεις
--------------------

* Ιστότοπος της Onur Air Αρχειοθετήθηκε 2006-09-21 στο Wayback Machine.
* Λεπτομέρειες στόλου της Onur Air
* Διαβάστε τα σχόλια επιβατών της Onur Air
Στην ελληνική μυθολογία ο **Έμβαρος** ήταν αρχαίος Αθηναίος, που σύμφωνα με την παράδοση προσφέρθηκε να θυσιάσει την κόρη του για να απαλλάξει την πόλη των Αθηνών από έναν λοιμό. Ο λοιμός αυτός είχε προκληθεί από τη θεά Άρτεμη επειδή είχαν σκοτώσει την ιερή άρκτο του ναού της στη Μουνυχία.

Ο Έμβαρος έθεσε ως όρο ότι σε αντάλλαγμα της θυσίας θα παραχωρούσαν κληρονομικά στους απογόνους του την ιερατεία του ναού της Αρτέμιδος. Σύμφωνα με μία εκδοχή, όταν έγινε δεκτή η προσφορά του ο Έμβαρος θυσίασε πραγματικά την κόρη του, ενώ σύμφωνα με άλλη εκδοχή του μύθου θυσίασε μια κατσίκα ντυμένη με το φόρεμα της κόρης του. Κατά την πρώτη εκδοχή ο Έμβαρος εμφανίζεται ως άνθρωπος άφρονας, που θυσίασε το παιδί του για αμφίβολης αξίας επιδιώξεις, ενώ κατά τη δεύτερη ήταν άνθρωπος έξυπνος και αποφασιστικός, που έβρισκε εύκολα λύσεις σε δύσκολα ζητήματα. Από αυτές τις εκδοχές προέρχονται οι αρχαίες παροιμιώδεις φράσεις *«`Εμβαρος ειμί»*, ή *«`Εμβαρος ει»*, οι οποίες σε κάποιες περιπτώσεις λέγονταν για ανόητες πράξεις (πρώτη εκδοχή του μύθου), ενώ σε άλλες για πανουργία και εφευρετικότητα (δεύτερη εκδοχή του μύθου).

Παραπομπές
----------

1. ↑  Σούδα, λήμμα *έμβαρος ειμί*

Πηγές
-----

* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 12, σελ. 229
*Η Δημιουργία του Αδάμ*, διάσημη λεπτομέρεια από την *Καπέλα Σιξτίνα*, magnum opus του Μικελάντζελο.
Η φράση ***magnum opus*** (κατά λέξη *μέγα έργο*, εναλλακτικά *έργο ζωής*, προφέρεται *μάγκνουμ όπους*, πληθυντικός: *magna opera*) προέρχεται από τη λατινική γλώσσα και χρησιμοποιείται στη φιλολογία της τέχνης (κριτικές, πονήματα, μονογραφίες κλπ) για να περιγράψει το θεωρούμενο μεγαλύτερο, καλύτερο, ή ευρέως γνωστότερο έργο ενός καλλιτέχνη, συγγραφέα, συνθέτη ή άλλου τεχνίτη. Διαφέρει από τον όρο αριστούργημα (αγγλ. *masterpiece*, γαλλ. *chef d'œuvre*), καθώς το τελευταίο μπορεί να είναι μεν ένα μεγάλης κλίμακας έργο, αλλά δεν ενέχει τη αναγνωρισιμότητα του προηγούμενου. 

Με βάση τον παραπάνω ορισμό θα μπορούσαν να αναγνωσθούν ως *magna opera* η Καπέλα Σιξτίνα του αναγεννησιακού ζωγράφου Μικελάντζελο, η Συμφωνία αρ. 9 του Μπετόβεν, η τριλογία του *Άρχοντα των Δακτυλιδιών* του Πίτερ Τζάκσον κλπ.

Στην αλχημεία η έκφραση είχε πιο εξειδικευμένο νόημα. Το μέγα έργο ενός αλχημιστή ήταν η αναζήτηση της φιλοσοφικής λίθου, η απελευθέρωση της ψυχής και η θέωση.

Παραπομπές
----------

1. ↑  Redgrove, Herbert Stanley, Alchemy: Ancient and Modern, Section 43: Bernard Trévisan, Copyright 1999, by the Rector and Visitors of the University of Virginia